wickkiey/tamil-wikipedia-chunked huggingface dataset:
# விக்கிப்பீடியா:உங்களுக்குத் தெரியுமா/டிசம்பர் 8, 2008

- இணையத்தை பரந்த சமூகத்துக்கு அறிமுகப்படுத்திய உலகளாவிய வலையை 1990 ஆம் ஆண்டு **டிம் பேர்னேர்ஸ்-லீ** (படம்) கண்டுபிடித்தார்.
- தமிழின் முதல் பல்துறைக் கலைக்களஞ்சியம் 1947-1968 காலப்பகுதியில் தமிழ் வளர்ச்சிக் கழகத்தால் வெளியிடப்பட்ட **தமிழ்க் கலைக்களஞ்சியம்** ஆகும்.
- **பெர்ள்** நிரல் மொழி மனித மரபகராதித் திட்டத்தில் டி.என்.ஏ. தொடர்வரிசைகளை விரைவாகப் பகுப்பாய்வு செய்ய உதவியது.
- **யூரி ககாரின்** விண்வெளிக்கு வெற்றிகரமாகப் பயணித்த முதல் மனிதர் ஆவார்.
- **பிரெஞ்சுப் புரட்சி** விடுதலை, சமத்துவம், சகோதரத்துவம் ஆகிய கொள்கைகளை முழங்கி 1789-1799 காலப்பகுதியில் நிகழ்ந்தது.
# விக்கிப்பீடியா:உங்களுக்குத் தெரியுமா/டிசம்பர் 14, 2008

- **அமெரிக்க உள்நாட்டுப் போர்** ஐக்கிய அமெரிக்காவில் அடிமை முறைக்குச் சார்பான தென் மாநிலங்களுக்கும் (படம்), அதன் விரிவாக்கத்தை எதிர்த்த வட மாநிலங்களுக்கும் இடையே 1861-1865 காலப்பகுதியில் நிகழ்ந்த உள்நாட்டுப் போர்.
- பண்டைச் சீனாவின் சிறந்த நான்கு கண்டுபிடிப்புகளாக **திசைகாட்டி**, **வெடிமருந்து**, **காகிதம்**, **அச்சுத் தொழில்நுட்பம்** ஆகியவை கருதப்படுகின்றன.
- **அபிதானகோசம்** (1902), **அபிதான சிந்தாமணி** (1910) ஆகியவை தமிழில் வெளியிடப்பட்ட முதல் இரு இலக்கிய கலைக்களஞ்சியங்கள் ஆகும்.
- சராசரி மனிதரின் **ஆயுள் எதிர்பார்ப்பு** சுவாசிலாந்தில் 32.23 ஆகவும் ஜப்பானில் 82.07 ஆகவும் எனப் பெரிய வித்தியாசத்துடன் அமைகிறது.
- **வளரி** என்பது ஓடித் தப்பிப்பவர்களை பிடிப்பதற்கு பண்டைய தமிழரால் பயன்படுத்தப்பட்ட ஒருவகை வளைத்தடி போன்ற ஆயுதம் ஆகும்.
# நந்தன் நிலெக்கணி

**நந்தன் மோகன் நிலெக்கணி** (*Nandan Nilekani* கொங்கணி/கன்னட வரிவடிவில்: ನಂದನ ನಿಲೇಕಣಿ)(பிறப்பு: ஜூன் 2,1955) இன்போசிஸ் என்றழைக்கப்படும் தகவல் தொழில்நுட்ப நிறுவனத்தின் உடன்தலைவராகப் பணிபுரிந்த மென்பொருள் தொழில்முனைவர் ஆவார். இந்திய அரசால் இந்திய வேறிலித்தனி அடையாளவெண் ஆணையத்தின் தலைவராக நியமிக்கப்பட்டதையடுத்து ஜூலை 9, 2009 ஆம் ஆண்டு இன்போசிஸ் பதவியைத் துறந்தார்.  
2014 ஆம் ஆண்டு மக்களவைத் தேர்தலில் பெங்களூர் (தெற்கு) பகுதியில் காங்கிரஸ் கட்சி சார்பில் போட்டியிடவிருந்ததை அடுத்து இந்திய வேறிலித்தனி அடையாளவெண் ஆணையத்தின் பதவியிலிருந்து விலகும் பதவி விலகல் கடிதத்தை அப்போதைய பிரதமர் மன்மோகன் சிங்கிடம் ஒப்படைத்தார்.
மக்களவைத் தேர்தலில் தோல்வியடைந்தார்.  
இவரது மற்றும் இவரது மனைவி பெயரில் இருக்கும் சொத்து மதிப்பு ரூபாய் 7,700 கோடி  
இந்திய அரசு, அவரது பங்காற்றலை பாராட்டி நாட்டின் உயரிய விருதாகிய பத்ம பூசன் விருதை 2006 ஆம் ஆண்டு வழங்கி கௌரவித்துள்ளது.
# நந்தன் நிலெக்கணி

## இளமை

நந்தன் நிலெக்கணி, 1955ஆம் ஆண்டு ஜூன் திங்கள் 2ஆம் நாள் பெங்களூருவில் துர்கா மற்றும் மோகன் ராவ் நிலெக்கணி தம்பதிகளுக்கு மகனாகப் பிறந்தார். பெங்களூரூவின் பிஷப் காட்டன் பாய்ஸ் பள்ளியில் படித்து 1978இல் மின் பொறியியல் பட்டத்தை இந்திய தொழில்நுட்பக் கழகம் மும்பையில் பெற்றார்.  
படித்து முடித்தவுடன் மும்பையிலிருந்த பத்னி கம்ப்யூட்டர் சிஸ்டம்ஸ் நிறுவனத்தில் சேர்ந்தார். அங்கு தொழிலதிபர் நாராயண மூர்த்தியுடன் பழக்கம் ஏற்பட்டது. 1981இல் மூர்த்தி பத்னியிலிருந்து வெளியேறியபோது இவரும் அவருடன் இணைந்து வெளியேறினார். மாதுங்காவில் இருந்த என். எஸ். இராகவனின் வீட்டிலிருந்து துவங்கப்பட்டதுதான் இன்போசிஸ்.  
மார்ச்,2002 லிருந்து ஏப்ரல்,2007 வரை, நாராயணமூர்த்தி விலகியபிறகு, இன்போசிசின் முதன்மை நிர்வாக அதிகாரியாகவும் மேலாண் இயக்குநராகவும் பணியாற்றினார். 2007 இலிருந்து ஜூன், 2009இல் அரசுப்பணியில் நியமிக்கப்படும்வரை இந்நிறுவனத்தின் உடன்தலைவராக இருந்தார்.
# நந்தன் நிலெக்கணி

## அரசியல்

காங்கிரசில் இணைந்த இவர் தென் பெங்களூரு மக்களவைத்தொகுதியில் இருந்து அக்கட்சி சார்பாக 2014ஆம் ஆண்டு போட்டியிட்டார். தோல்வியுற்றார்.
# நந்தன் நிலெக்கணி

## இணைப்புகள்

-
- TED: இந்தியாவின் எதிர்காலம் குறித்த நந்தன் நிலெக்கணியின் எண்ணங்கள்
- மெர்க்குரி நியூஸ் நேர்முகம்: நந்தன் நிலெக்கணி: இந்திய நுட்பத்தின் முகம்
# ராஜாம்பாள் (1951 திரைப்படம்)

**ராஜாம்பாள்** 1951 ஆம் ஆண்டு வெளிவந்த தமிழ்த் திரைப்படமாகும். ஆர். எம். கிருஷ்ணசுவாமியின் இயக்கத்தில் வெளிவந்த இத்திரைப்படத்தில் ஆர். எஸ். மனோகர், மாதுரி தேவி, எஸ். பாலச்சந்தர் மற்றும் பலரும் நடித்திருந்தனர்.  
நாடக உலகில் புகழ்பெற்றிருந்த மனோகரின் முதலாவது திரைப்படம் இதுவாகும். அக்காலத்தில் புகழ்பெற்ற எழுத்தாளர் ஜே. ஆர். ரங்கராஜூவின் கதைக்கு திரைக்கதை, வசனம் எழுதியவர் ஏ. டி. கிருஷ்ணசுவாமி.
# செம்பரா மலைமுடி

**செம்பரா** என்பது கேரளாவின் வயநாடு மாவட்டத்திலேயே உயரமான மலைமுடி ஆகும். இது கடல் மட்டத்தில் இருந்து 2100 மீ. உயரமானது. மெப்படி நகரத்துக்கு அருகிலுள்ள இது மாவட்டத் தலைநகரான கல்பெட்டா-விலிருந்து 14 கி.மீ. தொலைவில் உள்ளது. வயநாடு மலைக்கூட்டங்களின் பகுதியான இது மேற்குத்தொடர்ச்சி மலைகளில் அமைந்துள்ளது. தமிழ் நாட்டின் நீலகிரி மலைத்தொடர்களையும் கேரளாவின் கோழிக்கோடு மாவட்டத்திலுள்ள வெல்லாரி மலைகளையும் இணைக்கும் விதமாக இச்சிகரம் அமைந்துள்ளது. மெப்படி நகரிலிருந்து நடந்தே மலையுச்சியை அடையலாம். செம்பரா மலை உச்சியை அடைவதற்கு மூன்று மணி நேரம் ஆகும். மலை ஏறுவதற்கு மேப்படி நகரில் உள்ள வனத்துறை அலுவலகத்தில் அனுமதி பெறுவது அவசியம். காலை 7 மணி முதல் மதியம் 2 மணிவரை நுழைவுச்சீட்டு வழங்கப்படுகிறது மாவட்ட சுற்றுலா வளர்ச்சிக் கழகம் மலையேற்றத்துக்கான கருவிகளையும் வழிகாட்டிகளையும் சுற்றுலாப் பயணிகளுக்கு கட்டண அடிப்படையில் ஏற்பாடு செய்து தருகின்றது. வழிகாட்டிகளின் உதவி இல்லாமல் செம்பரா மலை ஏறுவது சற்றுச் சிரமமாக இருக்கும்.
# செம்பரா மலைமுடி

## மலை ஏற்றம்

மலை ஏற நுழைவுச் சீட்டு வாங்கிய இடத்திலிருந்து சுமார் இரண்டு கி.மீ. சமவெளியில் தேயிலைத் தோட்டங்கள் வழியே எளிதான வழியில் பயணிக்க வேண்டி இருக்கும். அடுத்து சருகுகள், கிளைகளுக்கிடையே சற்றுச் சரிவான உள்ள மலைப் பகுதியில் ஏற வேண்டி இருக்கும். இப்பாதையில் வழுக்குப் பாறைகளும் மாவு போன்ற மண்ணும் இருப்பதால் மிகவும் கவனத்துடன் ஏறுவது அவசியம். இதைக் கடந்தபின் உயர்ந்த மரங்களுடன் கூடிய வனப்பகுதி. இங்கு மலை செங்குத்தாக இருப்பதால் ஏறுவது மிகவும் சிரமாக இருக்கும். இங்கும் வழுக்கும் விதத்தில் பாறைகள் உள்ளன. இதைக் கடந்து சென்றால் *இதய* வடிவில் ஓர் அழகான ஏரி இருக்கிறது. இதை ’இதயத் தடாகம்’ என்று அழைக்கிறார்கள். இந்த ஏரி எப்போதும் வறட்சி அடைந்தது இல்லை என நம்பப்படுகிறது. பச்சை மலைக்கு நடுவில் உள்ள இந்த நீல வண்ண ஏரியைப் பார்ப்பதற்காகவே சுற்றுலாப் பயணிகள் குவிகின்றனர். இந்த ஏரியைத் தாண்டி மேலே ஏறுவதற்கு வனத்துறை அனுமதிப்பதில்லை. வனவிலங்குகளின் அபாயம் இருப்பதால் முகாம் அமைத்து தங்குவதற்கும் அனுமதியில்லை.
# தா. கி. பட்டம்மாள்

**டி. கே. பட்டம்மாள்** என்று பரவலாக அறியப்படும் **தாமல் கிருஷ்ணசாமி பட்டம்மாள்** (மார்ச் 19, 1919- ஜூலை 16, 2009) ஒரு புகழ்பெற்ற கருநாடக இசைப் பாடகி. காஞ்சிபுரத்தைச் சேர்ந்தவர். பாடகி நித்யஸ்ரீ மகாதேவன், இவரது பேத்தி ஆவார். கான சரஸ்வதி என்றும் இசைப் பேரரசி என்றும் அழைக்கப்படுகிறார்.  
இருபதாம் நூற்றாண்டின் தொடக்க காலங்களில் ஆண்களே கோலோச்சி வந்த கருநாடக இசை மேடைகளில் தங்கள் இசைத்திறமையால் 'பெண் மும்மூர்த்திகள்' என நிலைநாட்டிக்கொண்ட மூவரில் ஒருவர். மற்றவர்கள் எம். எஸ். சுப்புலட்சுமியும் எம். எல். வசந்தகுமாரியும் ஆவர்.
# தா. கி. பட்டம்மாள்

## வாழ்க்கைக் குறிப்பு

அலமேலு என்ற இயற்பெயருடைய “பட்டா” எனச் செல்லமாக அழைக்கப்பட்ட பட்டம்மாள் தமிழ்நாடு காஞ்சிபுரத்திற்கு அருகில் உள்ள *தாமல்* என்ற ஊரில் ஒரு பிராமணக் குடும்பத்தில் பிறந்தார். தந்தை தாமல் கிருஷ்ணசுவாமி தீட்சிதர். தாயார் காந்திமதி (ராஜம்மாள்) ஒரு சிறந்த பாடகி. அக்காலக் குடும்ப மரபுக்கேற்ப ராஜம்மாள் என்றும் பொது மேடைகளிலோ அல்லது குடும்ப நண்பர்கள் அல்லது உறவினர்களின் முன்னிலையிலோ பாடுவதற்கு அனுமதிக்கப்படவில்லை. ஆனாலும் அந்த மரபுகளையும் தாண்டி பட்டம்மாள் தனது 4 ஆவது வயதிலேயே பாடத் தொடங்கினார். அவருடன் உடன்பிறந்த மூன்று சகோதரர்கள் டி.கே.ரங்கநாதன், டி.கே.நாகராஜன், டி. கே. ஜெயராமன் ஆகியோரும் சிறந்த பாடகர்கள். பட்டம்மாள் 1939 ஆம் ஆண்டில் ஆர். ஈசுவரன் என்பாரைத் திருமணம் செய்ய்துகொண்டார்.
# தா. கி. பட்டம்மாள்

## இசைத் துறையில்

பட்டம்மாள் முறையாக கருநாடக இசை கற்கவில்லை. கச்சேரிகளில் பாடல்களைக் கேட்டே தன் திறமையை வளர்த்துக் கொண்டார். சிறு வயதிலேயே தனது தந்தை சொல்லிக்கொடுத்த பக்திப் பாடல்களைப் பாடுவார். தெலுங்கு ஆசிரியர் ஒருவரிடம் சிறிது காலம் பயிற்சி எடுத்துக் கொண்டார்
- பத்ம பூசண், 1971
- இசைப்பேரறிஞர் விருது, 1973. வழங்கியது: தமிழ் இசைச் சங்கம், சென்னை.
- சங்கீத கலாசிகாமணி விருது, 1978, வழங்கியது: தி ஃபைன் ஆர்ட்ஸ் சொசைட்டி
- பத்ம விபூசண், 1998
- தேசியகுயில்
- சங்கீத கலாநிதி
- கலைமாமணி விருது
- காளிதாஸ் சம்மன் விருது
# தா. கி. பட்டம்மாள்

## மேலும் பார்க்க

- “*India’s 50 Most Illustrious Women*”, Indra Gupta .
-
# வார்ப்புரு:Infobox Protected area

| |size=}}}|maxsize=sizedefault=alt=}}}
}}
| caption2 =  
|rowclass1 = locality
|label1 = அமைவிடம்
|data1 = }  
|rowclass2 = note
|label2 =
|data2 = }  
|label3 = ஆள்கூறுகள்
|data3 = ||type:landmark|}}}|}}  
|label4 = நீளம்
|data4 =  
|label5 = அகலம்
|data5 =  
|label6 = பரப்பளவு
|data6 =  
|label7 =
|data7 = }  
|label8 = உயர் புள்ளி
|data8 = }  
|label9 = தாழ் புள்ளி
|data9 = }  
|label10 = பரிமாணங்கள்
|data10 = }  
|label11 = அறிவிப்பு
|data11 = }  
|rowclass12 = note
|label12 =
|data12 =  
|label13 =
|data13 = }  
|label14 = பெயர்ச்சூட்டு
|data14 = }  
|label15 = வருகையாளர்கள்
|data15 =  
|label16 =
|data16 =  
|label17 = உலகப்&nbsp;பாரம்பரியக் களம்
|data17 = }  
|label18 =
|data18 =  
|header19 =  
|header20 = }  
}}<noinclude>  
</noinclude>
# விக்கிப்பீடியா:ஆலமரத்தடி/தொகுப்பு24

## சில கருத்துகள்

கடந்த வார இறுதி கூட்டம், பட்டறை மூலம் புரிந்து கொண்ட சில கருத்துகள்:  
1. தமிழ் விக்கிப்பீடியாவின் உதவிப் பக்கங்களை மேம்படுத்த வேண்டியது மிக முக்கியம். ஒலி, ஒளிக் கோப்புகள்,படங்கள், வரை படங்கள் மூலம் இதைச் செய்ய வேண்டும். பங்களிக்க விரும்புவோரும் இயலாதவாறு தமிழ் விக்கி கண்ணைக் கட்டி காட்டில் விட்டது போல் இருக்கிறது. ஒரு பட்டறையில் அருகில் இருந்து சொல்லித் தரும் போது எளிமையாகப் புரிந்து கொள்வோரால் ஏன் தளத்தைப் பார்த்துப் புரிந்து கொள்ள இயலாமல் இருக்கிறது?  
2. புதியவர்கள் தரும் பங்களிப்புகளில் கடுமையான திருத்தங்கள் செய்வது, தொடர் கருத்துகள் தெரிவிப்பது, நீக்குவதைத் தவிர்க்கலாம். மனதளவில் இது அவர்கள் பங்களிப்பு தொடர்வதைத் தவிர்க்கிறது. தாங்கள் விக்கிப்பீடியாவுக்கு எழுதும் அளவு தகுதி இல்லாதவர்களோ என்று எண்ண வைக்கிறது. ஒரு **ஆறு மாத காலமாவது அவர்கள் சேவையில் சிறக்க நாம் துணைபுரிய வேண்டும்**. அதற்குள் விக்கிப்பீடியா முறைகளை அறிந்து கொள்ள, மற்ற பயனர்கள் மேல் நன்னம்பிக்கை வளர உதவும். தமிழ் விக்கியின் எழுத்து நடை, கொள்கைகள், கூட்டாக்கச் செயல் முறை தமிழ்ச் சூழலுக்கு முற்றிலும் புதிது. அவர்கள் இதற்குப் பழகுவதற்கான வாய்ப்பை நாம் நல்க வேண்டும். புதியவர்களின் கட்டுரைகளில் நாம் கூடுதல் தகவல் சேர்ப்பது, நல்ல மாற்றங்களைச் செய்வது நம் மதிப்பைப் பெரிதும் உயரச் செய்கின்றது. நாம் நம் ஆர்வப் புலங்களில் மட்டும் எழுதாமல் புதியவர்களின் கட்டுரைகளில் பெரும் பங்கு செலுத்த வேண்டும்.  
3. சிலர் ஒரு கட்டுரை எழுதுகிறார்கள். நாம் ஏதாவது காரணத்தால் நீக்கினால், அதை அறியாமல் புரிந்து கொள்ள முடியாமல் விலகி விடுகிறார்கள். தான் எழுதிய கட்டுரையைக் காணவில்லை என்பது பெரும் ஏமாற்றமாக இருக்கிறது. இயன்ற அளவு, அவர்களுக்கு தகவல்கள் சென்று சேரச் செய்யலாம். தொலைப்பேசி, மின்மடல் மூலம் பேசிவிடுவதும் புரிதல், நம்பகத்தன்மையை அதிகரிக்கின்றது. பேச்சுப் பக்கச் சச்சரவுகளைத் (சண்டைகளைத்) தீர்க்கவும் இந்த வழிமுறைகளைப் பின்பற்றலாம் :)  
நற்கீரன் போன்றோர் பரிந்துரைக்கும் உள்வாங்கும் (inclusionist) கொள்கையை நாம் கொஞ்ச காலத்துக்கேனும் பின்பற்றலாம். கட்டுரைகளை நீக்குவதில் சற்று பொறுமை காட்டலாம்.  
4. ஆழமற்ற பல குறுங்கட்டுரைகள், ஒரே துறை சார் கட்டுரைகள் தமிழ் விக்கியின் மதிப்பைக் குறைத்துக் காட்டுகிறது. விரிவான பல் துறை சார் அடிப்படை கட்டுரைகள் எழுதுவதில் நாம் கவனம் செலுத்த வேண்டும்.  
5. ஏதோ ஒரு ஊரில் தடுப்பூசியால் பிரச்சினை என்றால் அது தடுப்பூசி நன்றாக இருக்கும் மற்ற ஊர்களிலும் பதற்றத்தை உண்டு செய்கிறது. அது போல ஆங்கில விக்கிப்பீடியாவில் உள்ள பிரச்சினைகளால் தமிழ் விக்கிப்பீடியா பற்றிய தவறான புரிதல் வருவது இயல்பே. இது branding காலம். தமிழ் விக்கிப்பீடியாவின் நலனை முன்னிட்டாவது, தமிழ் விக்கிப்பீடியர்களாகிய நாம் ஆங்கில விக்கிப்பீடியாவில் உள்ள தமிழ் சமூகம் சார் கட்டுரைகளை எப்படி மேம்படுத்துவது என்று சிந்திக்க வேண்டும்.  
6. அதிகாரி, நிர்வாகி, admin, bureaucrat போன்ற பெயர்கள் விக்கியின் பயனர் செயல்பாடு குறித்து பிழையான மனநிலையைத் தோற்றுவிக்கின்றன. "என்னை அதிகாரம் செய்ய நீ யார்? நிருவாகிகள் வைத்தது தான் சட்டமா? நாங்கள் எல்லாம் குறைவா?" என்பது போன்ற எண்ணங்கள். வேறு பொருத்தமான பெயர்கள் ஏதும் இருந்தால் சிந்திக்கலாம். நிருவாகப் பொறுப்பின் மூலம் துப்புரவுப் பணிகளையே மேற்கொள்கிறோம். பேசாமல் குப்பை கூட்டும் பயனர் (sysop), ரொம்ப நாளாக குப்பை கூட்டும் பயனர் (bureaucrat) பயனர் என்று பெயரை மாற்றலாமோ ;) --ரவி 05:02, 16 ஜூன் 2009 (UTC)
# விக்கிப்பீடியா:ஆலமரத்தடி/தொகுப்பு24

## இலக்கண மாற்றம்

உருசியா, இராமன் போன்ற சொற்களில் “இலக்கணத்திற்க்காக” , உ, இ என்ற எழுத்துகள் போடப்படுகிறன. தற்காலத்தில் மக்கள் பெச்சிலும், எழுத்துலும் அந்த நியதியை பெரும்பான்மையினர் கடை பிடிப்பதில்லை. அதனால் இ,உ (எ.கா. உருசியா) என்ற கற்பனை நியதியை தவிர்க்க பரிவு. அதனால் 13ம் நூற்றாண்டிலிருந்து 21ம் நூற்றாண்டுக்கு முன்னேறுவோம். முன் நன்றிகள்--Ginger 19:52, 16 ஜூன் 2009 (UTC)
:எம்மொழியும் அதன் இலக்கணம் இயல்பின் படியே இயங்குகிறது. பிழைகள் நிகழ்வதும், பிழைகள் செய்வோரும் என்றும் இருப்பர்தாம்.அதற்காக அதனை எடுத்தாளவ்து தவறு. எது சரியானதோ, எது முறையானதோ அதனை விடுவது தவறு. "பெரும்பான்மையர்" *வால்க, ஒளிக* என்கிறார்கள், ஆகவே அப்படியெல்லாம் எழுதுதல், அதுவும் கலைக்களஞ்சியம் போன்ற சீரிய படைப்புகளில் கூடாது. தமிழ்மொழியை இன்றளவும் செம்மையான (செழிப்பான, சீரொழுக்கம் மிக்க) மொழியாக இருக்கச் செய்வது தமிழர்கள் தங்கள் மொழியை போற்றி வந்திருக்கும் பண்பும் தமிழறிஞர்கள் காட்டிய வழிகாட்டுதலும் ஆகும். தமிழ் இலக்கண வரம்புகள் உள்ள செம்மொழி. "கற்பனை நியதி" என்று நீங்கள் நினைப்பதாக இருக்கலாம், ஆனால் அவை நம் மொழியின் முறைகள். எல்லா இலக்கண விதிகளையும் "கற்பனை" விதிகள் என்று வாதிடவும் முடியும். அவரவர் தங்கள் இச்சைப்படி மாற்றிக்கொண்டால், மொழி குட்டிச்சுவராகும். உங்கள் பரிந்துரை ஏறகத்தக்கதல்ல என்பது என் கருத்து. இப்படி அ, இ, உ முதலிய எழுத்துகள் இடுவது ஒரு நுட்பமான முறைப்பாடால். ல, ள, ர, ட, ண முதலான மொழி முதல் வாரா எழுத்தொலிகளை பலுக்கும் பொழுது நா பெரிதும் வளைகின்றது, இதனால் வாய் திறக்க வேண்டியுள்ளது (இதற்கு அங்காத்தல் என்று பெயர்), இதனால் ஒலிக்க எளிமைப்படுத்த உயிரெழுத்து ஒன்றை முன்னே இட தமிழ் மொழி இலக்கணம் விதி தருகின்றது. இதன் அறிவுடைமையை நுண்ணிதின் அறிவோர்ர் நன்கு உணர்வர். தமிழை மதிக்கத் தெரிந்தோர் இதனை நுணுகி அறிந்து போற்றுவர். தமிழின் நெடுங்கால உயிர்ப்புக்கு இத்தகைய அறிவார்ந்த நுணுக்க அறிவும், தமிழை எளிமையாக நிறுவிய தன்மைகளும் துணை நின்றன, நிற்கும். பொதுமக்கள் *இசுக்கூலுக்குப் போனான்* என்றும் *டேசனுக்கு போய் கூட்டியாந்துடறேன்* என்றும் கூறுவது இலக்கண நூலில் உள்ளதால் அல்ல, அவை இயல்பான மொழி ஒலிப்பு மரபுகள் என்பதால். தமிழில் இவை போற்றப்படுகின்றன எப்படி ஸ்தலம் என்பது தலம் என்பதோ அது போல அவன் ஸ்டேச^ன் என்பதை டேசன் என்கிறான். சிலர் *இசுட்டேசனுக்கு* என்றும் சொல்வர் (சு என்பது உகரம் மிகக்குறைந்து ஸ் என்பது போல ஒலிக்கும்). --செல்வா 22:18, 16 ஜூன் 2009 (UTC)
# விக்கிப்பீடியா:ஆலமரத்தடி/தொகுப்பு24

## விக்சனரி

ஒரு சொல்(cryptography)லின் தமிழாக்கத்தை பார்க்க விக்சனரி சென்றேன்.
அதற்கு தொடர்பில்லாமல் ஒரு பொருள் இருக்கு. அது தமிழ் இணைய பல்கலைகழகத்திலிருந்து இறக்குமதி செய்தது போலிருக்கு
http://ta.wiktionary.org/wiki/cryptography
cryptography: மருத்துவம். நீர்ப்பை வரைவியல்  
கிரிப்டாக்ரபி என்பது தகவலை ஒளித்து அனுப்புவதன் உபாயம். நீர்ப்பைக்கு தொடர்பற்றது. இதைப் போல் எவ்வளவு தவறுகள் உள்ளனவோ. அதை தமிழில் கிரிப்டாக்ரபி அல்லது தகவலொளியியல் எனலாம்--Ginger 16:02, 17 ஜூன் 2009 (UTC)  
Ginger நீங்கள் சொன்னதை மாற்றி விட்டேன். விக்சனரிக்கு மென்மேலும் உங்கள் பங்களிப்பை அளியுங்கள்--பரிதிமதி
:கமுக்கவியல், தகவல்மறைப்பியல் என்னும் பொருள்களை அங்கு இட்டுள்ளேன். தகவலொளியியல் என்பது குழப்பம் தரவல்லது. ஒளிவு என்பது மறைப்பு என்னும் பொருள் தந்தாலும் வெளிச்சம், ஒளிர்வு என்னும் பொருளோடு முரண்படும். எனவே தகவல்மறைப்பியல் என்று மாற்றியுள்ளேன்.--செல்வா 18:18, 17 ஜூன் 2009 (UTC)  
சுட்டிக்காட்டியதற்கு நன்றி, ginger. விக்சனரியின் பல பக்கங்கள் தமிழ் இணையப் பல்கலை அகரமுதலியில் இருந்து எடுக்கப்பட்டவை. அவற்றிலும் சில பிழைகள் உள்ளன. உறுதியாக பிழை தான் எனத் தெரிந்து, சரியான சொல்லும் உறுதியாகத் தெரிந்தால், நீங்களே நேரடியாக மாற்றிவிடுங்கள். அல்லது, சொல்லின் பொருள் சரிபார்க்க வேண்டிய தேவை இருப்பின் பக்கத்தின் மேல் இடுங்கள். பிறகு, உங்கள் கருத்தை அந்தந்த பேச்சுப் பக்கங்களிலேயே தெரிவித்து விடுங்கள். நன்றி--ரவி 18:40, 17 ஜூன் 2009 (UTC)
# விக்கிப்பீடியா:ஆலமரத்தடி/தொகுப்பு24

## விக்கிப்பீடியா உரையாடல் ஒலிப்பதிவு

சூன் 13, 2009 அன்று வலைப்பதிவர்களுக்கு விக்கிப்பீடியாவை அறிமுகப்படுத்திய உரையாடல் ஒலிப்பதிவு  
தூய தமிழ் என்று கதைக்கும் சிலர் தூய தமிழில் ஆங்கிலம் கலாக்காமல் பேசாதது ஏனோ என்று தெரியவில்லை. "சோ" போடாமல் சோறு இறங்காதவர்கள் வாய்கிழிய பேசுகிறார்கள். . ஆங்கிலம் கலக்காமல் பேசத்தெரியாதவர்கள் தமிழை காக்க புறப்படுவதாக காட்டிக்கொள்வது கொடுமையிலும் கொடுமை. அட.. ஆமாம்.. சமசூகிறதம் மீது தானே உங்கள் வெறுப்பும், நச்சு உமிழும் செயலும். சும்மாவா சொன்னார்கள் பெரியவர்கள் ஊருக்குத்தான் உபதேசம் என்று !!!
# விக்கிப்பீடியா:ஆலமரத்தடி/தொகுப்பு24

## ஒருவரின் தட்டச்சை வீணாக்காமல் பக்கங்களை திருத்த முடியுமா?

மேற்கூறிய கேள்விக்கு பதில் முடியும். இதுதான் எடிட்டிங், சீரமைப்பு. கட்டுரையாளர் அவர் மனநிலையில் உருவாக்குகின்றார். அந்த தட்டச்சில் சிலவற்றை மாற்றினாலே மாறிவிடும். நீக்கும் பொழுது சிலவற்றை நாமும் உள்ளிட்டால் கட்டுரை குறையாது வளர்ந்து கொண்டே இருக்கும். கட்டுரையை உருவாக்கியவருக்கும் ஒரு திருப்தி இருக்கும். நாம் துவங்கிய கட்டுரை நன்றாக வளருகின்றது என்ற மனநிலை உருவாகும். இதை சிலர் பின்பற்றுகின்றனர். பலர் பின்பற்றுவதில்லை. மாறாக குறை சொல்லுவதை தவிர்க்க வேண்டும். பெரும்பாலான பேச்சு பக்கத்திலும் இம்மாதிரி குறைகள்தான் சொல்லப்பட்டிருக்கின்றது. அதில் அவரே பங்கெடுத்து சீர்செய்ய முயற்சிக்கலாம் மேற்கோளுடன், சரியான முறைகளில். வேண்டுமென்றே.........உள்ளிடப்பட்டுள்ளது என்ற வாசகங்கள் முற்றிலும் தவிர்க்கப் பட வேண்டும்.  
கட்டுரை என்பது குழந்தை அது வளருவதை காண அதை உருவாக்கியவருக்கும் சரி வாசிப்பவருக்கும் சரி ஆவல் மிகும். இன்னொன்றையும் குறிப்பிட வேண்டும் இது தகவ்ற் களஞ்சியம் சில சமயசார்பற்றவர்களுக்கும் அவர்கள் சமயத்தையும் குறிப்பிட வேண்டிய கட்டாயம் ஏற்படும். அது தவறில்லை. அது தகவல் அதற்குத்தான் தகவற் பெட்டி. அதில் இதைக் குறிப்பிடவேண்டும் இதைக் குறிப்பிடக்கூடாது என்றில்லை. ஒரு தளத்தில் குறிப்பிட்டுள்ளார்கள் அது இன்னொரு தளத்தில் தவறு என்று எப்படி ஆகும். இது குறித்து ஏதோவொரு மாநிலத்தில், அல்லது நாட்டில் இருப்பவருக்கு வசிப்பவருக்கு ஒரு போட்டித்தேர்வு எழுதும் ஒரு தமிழருக்கு தகவல் தேவைப்பட்டால் இதைப் பார்த்துக்கொள்ளலாம். ஒரு வரி நீக்கினால் நாம் குறைந்தது ஐந்து வரிகளாவது உள்ளிட வேண்டும் என்ற கட்டுப்பாட்டை நமக்கு நாமே விதித்துக் கொள்ளவேண்டும் (இது சாத்தியமா? என்பது வேறு விடயம்).  
மேற்கோள் வேண்டும் என்று இடுவதும் மட்டும் நமது குறிக்கோள் அல்ல. அந்த மேற்கோளை நாமும் தேட முயற்சிக்க வேண்டும். அந்த மேற்கோள் கிடைக்கவில்லை. இது தேவையா? என்ற வினாவை எழுப்பலாம். குறைந்த பட்சம் உரையாடலில் நான் மேற்கோள் வேண்டும் என்று இட்டுள்ளேன் நானும் தேடுகின்றேன். என்று காலவரையும் நிரணயித்து குறிப்பிடலாம். ஒரு நபரை பற்றி கட்டுரை தனியாக எழுத வேண்டுமென்றால் வெகுவிரைவில் எழுதிமுடித்து விடுவேன் இது அனைவராலும் முடியும். இங்கு பலவற்றை பார்த்து நீக்கி எழுதவேண்டியுள்ளது. ஆகையால் அனைவருமே கட்டப்படுகின்றார்கள்,........... இதை நினைவில் நிறுத்தி............ நாமும் ஒத்துழைப்பு நல்க வேண்டும். தனித்து யாரையும் குறிப்பிடுவன அல்ல.--செல்வம் தமிழ் 05:35, 24 ஜூன் 2009 (UTC)
# விக்கிப்பீடியா:ஆலமரத்தடி/தொகுப்பு24

## குங்குமம் இதழில் தமிழ் விக்கிப்பீடியா பற்றிய செய்தி

சூலை 2, 2009 குங்குமம் இதழில் பக்கம் 24-26ல் தமிழ் விக்கிப்பீடியா பற்றிய செய்தி வந்துள்ளது. செய்திப் படம்1, செய்திப் படம்2. விக்கிப்பீடியா:செய்திக்_குறிப்பு பக்கத்தையே அனுப்பி வைத்திருந்தேன். எனினும் பல பெயர்கள் விடுபட்டுள்ளன. சென்னை நிகழ்வுக்கு வந்தவர்கள் தவிர பிறர் படங்களை இடம்பெற வைக்க இயலவில்லை. இதற்கு வருந்துகிறேன். அடுத்தடுத்த ஊடகத் தொடர்புகளில் இயன்ற அளவு அனைவரின் பெயர்களையும் குறிப்பிட வேண்டி முயல்வேன். --ரவி 14:34, 24 ஜூன் 2009 (UTC)
# விக்கிப்பீடியா:ஆலமரத்தடி/தொகுப்பு24

## ஊடகங்களில் தமிழ் விக்கிப்பீடியா கட்டுரைகள்

பூவுலகு போன்ற துறை சார் இதழ்களில் தமிழ் விக்கி கட்டுரைகளைப் பயன்படுத்த / வெளியிடக் கேட்டுப் பார்க்கலாமா? பல அச்சு இதழ்களின் மூலம் புதிய துறை சார் ஆர்வலர்களைச் சென்று அடைவதின் மூலம் புதிய பங்களிப்பாளர்களை ஈர்க்க இயலலாம். இது பற்றிய விக்கிப்பீடியா திட்டப் பக்கம் - விக்கிப்பீடியா:அச்சு இதழ்களில் விக்கிப்பீடியா கட்டுரைகள்
--ரவி 08:25, 25 ஜூன் 2009 (UTC)
# விக்கிப்பீடியா:ஆலமரத்தடி/தொகுப்பு24

## a comptetive translation software for tamil wikipedia
:::இனிமேல் இப்படியான பயன்பாட்டை தவிர்க்கிறேன் செல்வா. :( முன்பே பல இடங்களில் நான் இந்தகைய பிழைகளை செய்வதாக சுந்தர் கூறினார், கண்டிப்பாக இந்த மாதிரியான பிழைகளை திருத்திக் கொள்கிறேன். சுட்டிக்காட்டியமைக்கு நன்றி செல்வா :)--கார்த்திக் 18:06, 27 ஜூன் 2009 (UTC)  
:: கார்த்திக் சுட்டியது ஒன்றைப் பற்றிய குறிப்பு. Mammalia என்பதை மேமேலியே என்று எழுத்துப்பெயர்ப்புச் செய்யலாம். ஆனால் அது மொழிபெயர்ப்போ அல்லது கலைச்சொல்லாக்கமோ அல்ல. இதைப் பற்றி தெளிவாக இருக்க வேண்டும் இல்லை என்றால் மேமேலியே என்று மேற்கோள் காட்ட தலைப்படுவர். அத்தோடு தமிழ்99 தட்டச்சுமுறையையும் ஒரு தெரிவாக அமைக்க வேண்டும் (இந்த திட்டம் நிறைவேற்றப்படுவதாக இருந்தால்).
--Natkeeran 21:01, 27 ஜூன் 2009 (UTC)  
கார்த்திக், நீங்கள் சொன்ன ப்ரச்சனைக்கு என் சார்பில் ஒரு யோசனை: இந்த திட்டத்தில் பங்கேர்க்கும் ஒவ்வொருவரும் அவர்கள் சார்ந்த துறையில் மொழிபெயர்ப்பு செய்யலாம். உதாரணமாக, நோய்கள் பற்றி மருத்துவ வல்லுனர்கள் எழுதலாம், கணினி பற்றி அதை சார்ந்தவர்கள் எழுதலாம், மேலும், Mammalia பற்றி தெரிந்தவர்கள் அதை எழுதலாம்.  
நடைமுறைச் சிக்கல்கள் பற்றி, பங்கேர்ப்பவர்களின் மொழிபெயர்ப்பு நேரடியாக விக்கிபீடியாவில் இடம்பெறாது. ஒரு பத்திரிக்கையை போல, நிருபர்களின் எழுத்துக்கள் எடிட்டர்களால் திருத்தப்பட்டு அதற்கு பிறகே வெளிவரும். ஒரு article முழுவதும் பங்கேர்ப்பவர்களால் மொழிபெயர்க்கப்பட்டுவிட்டால், உங்களை போல ஒரு எடிட்டர் அதை முழுதாக பிழைதிருத்தம் செய்து, ஒவ்வொரு வரியும் அடுத்ததுடன் இணையும்படி சிறு திருத்தங்கள் செய்து, அதன் பின் விக்கிபீடியாவில் அதை ஒரு கருத்துருவாக்கலாம். எனக்கு தோன்றுகின்ற இன்னொரு யோசனை என்னவென்றால், ஒவ்வொரு வரியாக ஒரு முழு சொட்ற்றொடர் மொழிபெயர்ப்பு செய்யப்பட்ட பிறகு, அதை பங்கேர்ப்பவர்கள் முழுதாக பிழைதிருத்தலாம். செய்ய நேரம் இருப்பவர்கள் சொட்ற்றொடர்களை பிழைதிருத்தலாம், நேரம் இல்லாதவர்கள் வரிகளை மொழிபெயர்க்கலாம்.  
:: நல்ல எண்ணக்கரு. தானே நிரலெழுதவும் முன்வந்திருப்பதால் அவரை ஊக்குவிக்கலாம். எழுதப்படும் மென்பொருள் firefox இற்கான நீட்சியாக அமைந்தால் எல்லா இயங்குதளங்களிலும் பிரசிச்னை இன்றிப் பயன்படுத்தும் வாய்ப்பு ஏற்படும் செல்வா குறிப்பிட்டதுபோல மொழிபெயர்ப்பு சற்றே மேம்பாடான விசயமே. இருப்பினும் நாம் முயன்று பார்க்கலாம்.  
- 1. பயனர் மொழிபெயர்க்க ஆசைப்படும் விடயப்பரப்புக்களை, பதிவு செய்யும்போது அவரே தெரிவு செய்துகொள்ளக்கூடியவண்ணம் அமைத்துக்கொள்வது சிறப்பானது.  
- 2. தேவைப்படும்போது குறித்த வசனம் உள்ள உரைப்பகுதியை முழுமையாகப் பார்க்கும் வசதி தேவை.  
- 3. மொழிபெயர்க்கும் ஒவ்வொரு சொல்லும் CC உரிமத்தின் படி விநியோகிக்கப்படவேண்டும்.  
- 4. விக்கிக்கு வெளியான திட்டமாக இதனை தனித்தே செயற்படுத்த வேண்டும்.  
- 5. ஏற்றுக்கொள்ளப்படும் வார்த்தை எண்ணிக்கைக்கேற்ப பரிசில்களுக்குப்பதிலக கொடுப்பனவுகள் செய்யக்கூடியதாய் இருந்தால் சிறப்பு. கொடுப்பனவை வருமானத்துக்குத்தக்கபடி அமைத்துக்கொள்ளலாம். வருமானத்தை கூகிள் விளம்பரங்கள் போன்றவற்றின் மூலம் பெறலாம். (வார்த்தையோடு கூகிள் விளம்பரங்களை அனுப்ப முடியும்)  
- 6. விக்கிபீடியா மட்டுமென்றில்லாமல் தமிழுக்கு தேவைப்படும் பல்வேறு முக்கிய விடயதானங்களையும் கூட இவ்வாறு மொழிபெயர்க்கலாம். வெற்றியளிக்கும் பட்சத்தில் இது வணிக ரீதியாகக்கூட வளர்த்தெடுக்கப்படக்கூடியது.  
- 7. உண்மையில் இது தமிழுக்கு மொழிபெயர்ப்பு மென்பொருள் இல்லாத குறையை வேறொரு கோணத்தில் தீர்க்கும் முயற்சி.  
கட்டாயம் முயற்சித்துப்பார்க்க வேண்டும்.  
உங்கள் எல்லாருடைய ஊக்கபடுத்தும் வார்த்தைகளுக்கு மிக்க நன்றி, உங்கள் முடிவுக்கு காத்திருப்பேன்.--Dheeraj Kumar 07:03, 28 ஜூன் 2009 (UTC)
# விக்கிப்பீடியா:ஆலமரத்தடி/தொகுப்பு24

## முதற் பக்கம் இன்றைப்படுத்தல், பிறர் பொறுப்பெடுத்தல்

பல மாதங்களாக முதற் பக்க கட்டுரைகள், உங்களுக்குத் தெரியுமா, சிறப்புப் படம் போன்றவற்றை நானே இன்றைப்படுத்தி வந்திருக்கிறேன். பலரும் கருத்துக் கூறக் கூடியவாறு அமைக்கப்பட்டிருந்ததலும் அது நடைமுறையில் அவ்வளவு இல்லை. பிற நிர்வாகிகள்/பயனர்கள் இதை பொறுப்புடன் செய்ய முன்வந்தால், நான் இடம் தர விரும்புகிறேன் (அடுத்த கிழமையில் இருந்து !). ஒருவரே தொடந்து செய்தால் தெரிவுகளில் பல்வகைத்தன்மையை குறையும். அத்தோடு தொலைநோக்கிலும் இந்த முறை சரிவராது. குறைந்தது ஒரு சுழற்சி முறை நன்று. மிக்க நன்றி. --Natkeeran 00:16, 28 ஜூன் 2009 (UTC)  
:நற்கீரன், முதற்பக்க இற்றைப்படுத்தல் மிகவும் சிரமமான பணி. அதை மிகச் சிறப்பாக ஓராண்டுக்கும் மேலாகத் தொடர்ந்து செய்து வந்திருக்கிறீர்கள். நன்றியும் பாராட்டுகளும். உங்கள் பணிச்சுமையைக் குறைக்கவும் வேறு விக்கி பணிகளில் உங்களை ஈடுபடச் செய்வதற்காகவும் இதை ஆள் மாற்றி மாற்றித் தான் செய்ய வேண்டும். தற்போது கார்த்திக் பாலா முன்வந்திருக்கிறார். அவர் களைக்கும் போது நான் எடுத்துக் கொள்கிறேன் :) கார்த்திக்கு ஒரே ஒரு வேண்டுகோள்: முதற்பக்க கட்டுரைகளை நிறைய பேர் பார்ப்பார்கள் என்பதால், அவற்றைக் காட்சிப்படுத்தும் முன் ஒரு முறை உரை திருத்தி விடுவது நல்லது. அல்லது, காட்சிப்படுத்திய உடன் மற்ற பங்களிப்பாளர்கள் விரைந்து உரை திருத்த உதவ வேண்டும்--ரவி 04:45, 28 ஜூன் 2009 (UTC)
:நற்கீரன் உங்கள் பணி கட்டாயம் பாராட்டப்பட வேண்டியதே. முதற்பக்கத்தில் காட்சிப்படுத்தப்படும் சிறப்புப் படம் பகுதியை நான் பொறுபேற்கிறேன்.--Terrance <sup>\பேச்சு</sup> 00:33, 1 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## சாதிப் பெயர்கள் மற்றும் பட்டப் பெயர்கள்

தலைப்புகளில் சாதிப்பெயர்கள் இருக்கின்றது. பலருக்கு இல்லை இது குறிப்பிட்டுத்தான் ஆகவேண்டுமா? அப்படியென்றால் அனைவருக்கும் குறிப்பிடலாமே? இதுவும் தவறில்லை? பட்டப் பெயர்களும் குறிப்பிட்டிருக்கலாமே இதுவும் தவறில்லை? 3 வருடங்களாக அப்படியே உள்ளது. இது வேறுபாட்டுணர்வை ஏற்படுத்தும் என்பது எப்படி நமக்குத் தெரியாமல் போனது? இப்படி போட்டுவிட்டு மற்றவர்களை எப்படி வலியுறுத்திச் சொல்லமுடியும். இதற்கு உடனே ஆவண செய்யுமாறு வேண்டுகின்றேன். இது இங்கே இல்லை என்று பெருமையடைந்திருந்தேன். இப்பொழுது இது அதிர்ச்சியாக உள்ளது.--செல்வம் தமிழ் 05:50, 28 ஜூன் 2009 (UTC)  
:செல்வம், சிலரது பெயர்கள் அவர்கள் சாதியுடன் கூடியே அறியப்பட்டிருக்கிறது. எடுத்துக்காட்டுக்கு, உ. வே. சாமிநாதையர். இத்தகையோர் பெயரே அப்படியே எழுதப்படுகிறது. சாதியால் அறியப்படாதோர் பெயரையும் வேண்டுமென்றே அப்படி திணித்து எழுதுவது இல்லை. சாதிப்பெயரை விடுத்து எழுத வேண்டும் என்று ஒரு சாரார் கருதுகின்றனர். இந்த சாதிப்பெயர் ஒரு வரலாற்றுக் குறிப்பு என்பதால் அதை அப்படியே பதிவு செய்ய வேண்டும், விக்கிப்பீடியா ஒரு சமூக சீர்திருத்தக் களம் அல்ல என்று இன்னொரு சாரார் கருதுகின்றனர். இது வரை இது குறித்த தமிழ் விக்கி கொள்கை இல்லை. மற்ற பங்களிப்பாளர்கள் கருத்தை வரவேற்கிறேன்--ரவி 06:19, 28 ஜூன் 2009 (UTC)  
நீங்கள் சொல்வது உண்மைதான் இதை காரணமாக வைத்து அனைவரையும் ஒன்று படுத்த முடியாது. உ.வே.சாமிநாதையர் என்ற தலைப்பை உ.வே.சா என்று மாற்றி எழுதி கட்டுரையாக்கியுள்ளனர். இது மாதிரி நிறைய கட்டுரைகள் மாற்றப்பட்டுள்ளன. இதுவே அனைவரையும் ஒன்றுபடுத்த முடியும். இங்கேயும் உ.வே.சா என்று மாற்றாலாம். அல்லது உ.வே.சாமிநாதன் என்று மாற்றாலாம். சாமிநாதர் என்றும் மாற்றி எழுதி சர்ச்சை எழாமல் பார்த்துக்கொள்ளலாம். நன்றி--செல்வம் தமிழ் 07:56, 28 ஜூன் 2009 (UTC)  
:கண்டிப்பாக உ. வே. சா என்பது போல் முதன்மைத் தலைப்பில் கட்டுரையை வெறும் பெயர்ச்சுருக்கங்களாக இட இயலாது. முதற்பெயரை மட்டுமாவது விரித்து எழுத வேண்டும். இது கலைக்களஞ்சிய வழமை. உ. வே. சாமிநாதன் அல்லது உ. வே. சாமிநாதர் என்று எழுதலாம். ஆனால், இது சர்ச்சையைக் கிளப்புவது நிச்சயம். அவரை அவமானப்படுத்தி விட்டதாக கூறுவர் (இத்தனை ஆண்டு விக்கி அனுபவத்தில் கற்றுக் கொண்டது ;) ). மேலும் மணிசங்கர் ஐயர் போன்றோரில் உள்ள சாதிப்பெயர் கிட்டத்தட்ட அவர்களது அதிகாரப்பூர்வ பெயராக இருக்கிறது. சர்மா, பட்டேல் போன்று இங்கு இது ஒரு இரண்டாவது பெயர் (surname). ஏகப்பட்ட வட நாட்டவர் பெயர்களின் இரண்டாம் பெயர் மூலம் சாதி அடையாளத்தை அப்படியே தான் விட்டுள்ளோம். நாமாக யாருக்கும் சாதிப் பெயர் இட வேண்டாம். அவர்களாக இட்டுக் கொண்டால் அப்படியே விட்டு விடுவது நடைமுறைக்கு ஒத்து வரும் முறையாக இருக்கும்--ரவி 09:44, 28 ஜூன் 2009 (UTC)  
ஒரு கட்டுரைத் தலைப்பை பார்த்துதான் சாதிப்பெயரே இடுகின்றார்கள். இ.பத்மாநாபன்....., பெரியார்...... எனக்கு வேண்டியவர்..... வேண்டாவதவர்..... ஒரளவுக்கு கட்டுப்பாடு இருக்கவேண்டும்.......--செல்வம் தமிழ் 13:54, 28 ஜூன் 2009 (UTC)
:(தலைப்பில்) சாதிப் பெயர்களை விடுத்து எழுதுவதில் பெரிய சிக்கல் இல்லை என்பது எனது தனிப்பட்ட கருத்து. காட்டாக வ.உ.சி. பெயரில் அமைந்த மாவட்டம் (இப்போதைய தூத்துக்குடி), கல்லூரி என எல்லாம் வ.உ.சிதம்பரனார் மாவட்டம் என்றே அழைக்கப்படுகின்றன. -- சுந்தர் <sup>\பேச்சு</sup> 08:30, 10 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தீக்கதிர் இதழில் தமிழ் விக்கிப்பீடியா அறிமுகம்

சூன் 28, 2009 தீக்கதிர் நாளிதழுடன் வரும் வண்ணக்கதிர் நூலில் பக்கம் ,ல் தமிழ் விக்கிப்பீடியா பற்றிய அறிமுகக் கட்டுரை வந்துள்ளது. நாளை ஒளிவருடி பதிவேற்றுகிறேன்.--ரவி 06:21, 28 ஜூன் 2009 (UTC)
:தமிழ் விக்கி பரவலாக அறியப்பட நீங்கள் எடுத்து வரும் முயற்சிகளுக்குப் பாராட்டும் நன்றியும்.--சிவக்குமார் <sup>\பேச்சு</sup> 22:10, 30 ஜூன் 2009 (UTC)  
நன்றி, சிவா--ரவி 04:36, 1 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## விருதெழுத்து

தமிழ் விக்கிபீடியாவிற்கு விருதெழுத்தாக (motto) “எழுதியது கைம்மண் அளவு, எழுதாதது உலகளவு” என்பதை பரிந்துரைக்கிரேன். அதை `கட்டற்ற கலைக்களஞ்சியம்’ கீழ் வைக்கலாம்.--Ginger 11:58, 29 ஜூன் 2009 (UTC)
:இதை இணைப்பது நல்லது போலதான் தெரிகிறது. எப்படி இணைப்பது எங்கே இணைப்பது பற்றி தெரியவில்லை.--Terrance <sup>\பேச்சு</sup> 00:27, 1 ஜூலை 2009 (UTC)
::இது போன்று பிற விக்கிமீடியா திட்டம் எதிலும் வழக்கமுண்டா?--ரவி 04:36, 1 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தவறு
# விக்கிப்பீடியா:ஆலமரத்தடி/தொகுப்பு24

## முத்துகமலத்தில் த வி பற்றி கட்டு்ரை

முத்துகமலம் இணைய இதழில் த வி பற்றி கட்டு்ரை --கார்த்திக் 06:50, 1 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## விக்கியில் உள்ள குறிப்பிட்ட தலைப்பிலான படிமங்கள்

விக்கி திட்டங்களில் ஒரு குறிப்பிட்ட தலைப்பு குறித்த படிமங்களை மட்டும் பெறுவது எப்படி? எடுத்துக்காட்டுக்கு, ஒரு வலைப்பதிவர் ஈழம் தொடர்பான படிமங்களைப் பெற விரும்பினால் எப்படி பெறுவது? ஒவ்வொரு திட்டமாக போய் பகுப்பு பகுப்பாக பார்க்க வேண்டுமா அல்லது குறுக்கு வழி உண்டா? இக்கேள்வி வலைப்பதிவர் சந்திப்பில் கேட்கப்பட்டது. ஆனால், விடை தெரியவில்லை--ரவி 11:36, 1 ஜூலை 2009 (UTC)
:இந்தக் கருவியைப் பயன்படுத்திப் பார்க்கலாம். -- சுந்தர் <sup>\பேச்சு</sup> 04:09, 2 ஜூலை 2009 (UTC)  
நன்றி சுந்தர். கூகுள் அறிமுகப்படுத்தி இருக்கும் commons படிமத் தேடலும் உதவலாம். எடுத்துக்காட்டுக்கு, black kittens படிமங்கள்.--ரவி 03:58, 10 ஜூலை 2009 (UTC)
:
அல்லது பல காலம் முன்பே தொடங்கப்பட்ட யாகூ கிரியேட்டிவு காமன்சு தேடலைப் பயன்படுத்தலாம். ;)
 -- சுந்தர் <sup>\பேச்சு</sup> 05:50, 10 ஜூலை 2009 (UTC)
::ஓ, அதில் ஏனோ தளத்துக்குள்ளான தேடல் வசதி இல்லை. வழு போலிருக்கிறது. -- சுந்தர் <sup>\பேச்சு</sup> 05:53, 10 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தமிழ் விக்கிப்பீடியா கட்டுரை ஆக்கப் போட்டி

தமிழ் வலைப்பதிவுகளிலும், அச்சு இதழ்களிலும் சிறுகதைப் போட்டிகள் மிகுந்த வரவேற்பை பெறுகின்றன. இது போன்ற ஒரு போட்டி மூலம் தமிழ் விக்கிப்பீடியா குறித்த விளம்பரம், விழிப்புணர்வைப் பெறலாம் என்று பல முறை தனிப்பட்ட உரையாடல்களில் பேசி இருக்கிறோம். இந்த ஆண்டுத் தொடக்கம் பல்வேறு விழிப்புணர்வு முயற்சிகளில் ஈடுபட்டு வருவதால், இதனை முன்னெடுப்பது பொருத்தமாக இருக்கும்.  
சுந்தர்,  
1. இது போன்ற பரிசுப்போட்டிகள் ஏதும் வேறு மொழி விக்கி திட்டங்களில் நடந்தது உண்டா?
1. இத்தகைய ஒரு போட்டிக்கு விக்கிமீடியா இந்தியப் பிரிவில் இருந்து உதவித் தொகை பெறலாம் என்று குறிப்பிட்டு இருந்தீர்கள். எவ்வளவு பெற இயலும்? அதற்கான முயற்சிகளைத் தொடங்கலாமா? பணம் கைக்குப் பெற சில நாள் / மாதம் ஆகும் என்பதால் முன்கூட்டியே தொடர்பு கொள்ளலாம்.  
இத்தகைய ஒரு போட்டியை எப்படி நடத்தலாம், வழிமுறைகள் என்னவாக இருக்கலாம் என்று பங்களிப்பாளர்கள் கருத்தை வரவேற்கிறேன்.--ரவி 11:45, 1 ஜூலை 2009 (UTC)
:ஆங்கில விக்கியில் இது போன்று பல போட்டிகள் நடைபெற்றுள்ளன. செருமனிலும் நடந்ததாகக் கேள்விப்பட்டுள்ளேன். தொடர்புடைய இணைப்புகள்:
- :en:WP:REWARD, :en:WP:BOUNTY
-
-
- :m:International writing contest
:இப்போதைக்கு விக்கிமீடியாவின் இந்தியப் பிரிவு பதிவு செய்யப்படவில்லை. ஆனால் இந்த நிறுவனத்தார் தருவதாக உறுதியளித்துள்ளனர். (நான் விக்கிமேனியா மாநாட்டுக்கு உதவி கேட்டதில், அது இயலாது, ஆனால் தமிழ் விக்கிக்கு இந்தியாவுக்குள் நடைபெறும் திட்டங்களுக்குக் கட்டாயம் உதவுவோம் என்றனர்.) பத்தாயிரம் தருவதில் தயங்க மாட்டார்கள் என்று நினைக்கிறேன். அதற்கு மேலானாலும் கேட்டுப் பார்க்கலாம். -- சுந்தர் <sup>\பேச்சு</sup> 12:56, 1 ஜூலை 2009 (UTC)  
நல்லது சுந்தர். விக்கிப்பீடியா:கட்டுரை ஆக்கப் போட்டி பக்கத்தில் தொடர்ந்து உரையாடுவோம்--ரவி 05:24, 10 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## மின்மடலில் விக்கி கட்டுரைகள், விக்சனரி சொற்கள்

இங்கு உள்ளது போல் தேர்ந்தெடுத்த தமிழ் விக்கி கட்டுரைகள், விக்சனரி சொற்களை நாள் ஒரு முறையோ வாரம் ஒரு முறையோ மின்மடலில் அனுப்பி வைக்க வழி உண்டா? தமிழுக்கு இவ்வசதி இல்லா நிலையில் wikimedia.orgக்கு வெளியே இருந்து இதைச் செய்யலாமா?--ரவி 11:43, 3 ஜூலை 2009 (UTC)  
::செய்யலாம், ஆனால் சில நாட்களில் புதுமை மறைந்துவிடும். ஒரு கிழமைக்கு (வாரத்துக்கு) ஒன்று என்று அனுப்பலாம். நான் *தமிழ் மன்றம்* என்னும் கூகுள் குழுமம் தொடங்கியதே அவ்வப்பொழுது தமிழ் விக்கிப்பீடியாவில் வெளியாகும் நல்ல கட்டுரைகளைப் பற்றிக் குறிப்பிடவும், அது பற்றிய விழிப்புணர்வு ஏற்படுத்தவும், கருத்துரையாடவும் என்னும் நோக்கங்களைக் கருத்தில் கொண்டே. --செல்வா 14:20, 3 ஜூலை 2009 (UTC)  
வாரத்துக்கு ஒன்றாகவே அனுப்பலாம். சுந்தர், மேல் விக்கி மூலம் இதை செய்வதில் சிரமம் என்றால் கூகுள் குழுமம் தொடங்கலாமா? அனைவருக்கும் ஒப்புதல் என்றால் இதனை உடனடியாகச் செயற்படுத்துகிறன். இக்குழுமத்தில் மற்ற உரையாடல்கள் ஏதும் இருக்காது. வாரா வாரம் கட்டுரை மட்டும் அனுப்புவோம். (அல்லது, தமிழ் விக்கிக்கான செய்தி இதழாகவும் இதைச் செய்வோமா? பட்டறைகள் போன்ற அறிவிப்புகளை வெளியிட உதவும்)--ரவி 04:30, 10 ஜூலை 2009 (UTC)  
:மேல்விக்கியில் கேட்டுப் பார்க்கலாம். அவ்வகையில் ஒரு அலுவல் முறை இருக்கும். இல்லாவிட்டாலும் தவறில்லை, கூகுள் குழுமத்திலேயே செய்யுங்கள். -- சுந்தர் <sup>\பேச்சு</sup> 05:45, 10 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தமிழ் விக்கி தேர்ந்தெடுத்த கட்டுரைகள் நூல்

இணையத்துக்கு வெளியே உள்ள வாசகர்களையும் சென்றடையும் வகையில் தமிழ் விக்கியில் இருந்து தேர்ந்தெடுத்த கட்டுரைகளை ஒரு சிறு நூலாக வெளியிடலாமா? விலங்குகள், பறவைகள் போன்று சிறந்த, தனித்துவ உள்ளடக்கம் உள்ள கட்டுரைகள், 365 நாட்களுக்கும் உள்ள கட்டுரைகள், உங்களுக்குத் தெரியுமா துணுக்குச் செய்திகள் போன்றவற்றைக் கூட தொகுத்து வெளியிடலாம். இது குறித்து அனைவரின் கருத்தையும் அறிய விரும்புகிறேன். உடன்பாடென்றால், இத்தகைய ஒரு முயற்சியை எப்படி முன்னெடுக்கலாம் என்று சிந்திக்கலாம்--ரவி 11:48, 3 ஜூலை 2009 (UTC)  
:கட்டாயம் செய்யலாம். "தமிழ் விக்கிப்பீடியாவில் இருந்து" என்று ஒரு புதிய தொடர் வெளியீடு செய்யலாம். --செல்வா 14:22, 3 ஜூலை 2009 (UTC)  
:கட்டாயம் செய்யவேண்டிய ஒன்று. பகுப்பு வாரியாக விலங்குகள், மென்பொருள்கள், மின்னனுவியல் என பல தொகுப்புகள் வெளியிடலாம். அருமையான யோசனை ரவி--கார்த்திக் 17:24, 3 ஜூலை 2009 (UTC)  
நல்லது செல்வா, கார்த்திக். விக்கிப்பீடியா:தமிழ் விக்கிப்பீடியா நூல்கள் பக்கத்தில் தொடர்ந்து உரையாடுவோம்--ரவி 05:15, 10 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## பயனர் கணக்குகள் 10,000 ஐ எட்ட இருக்கின்றோம்

பயனர் கணக்குகள் இன்றளவில் **9713**. --செல்வா 17:05, 3 ஜூலை 2009 (UTC)  
பாடசாலை மாணவர்களுக்கிடையில் விக்கிபீடியாவை அறிமுகம் செய்யலாமே? --Shameermbm 06:44, 7 ஜூலை 2009 (UTC)  
:கண்டிப்பாக செய்யலாம், shameermbm. பள்ளி மாணவர்களுக்குப் பயன்பட வேண்டும் என்பது தான் தமிழ் விக்கியின் முதன்மை நோக்கம். இதை எப்படி செய்யலாம் என்பது குறித்து ஏதேனும் வழிமுறைகளை எண்ணியுள்ளீர்களா?--ரவி 04:28, 10 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## கட்டுரைகளில் கவனம் செலுத்துவோம்

செல்வா, மயூரனாதன் போன்று மதிப்புக்குரியவர்கள் சிறிதளவும் அடிப்படை நேர்மையற்ற, திறந்த மனதற்ற, தமிழுணர்வற்ற, தகுதியற்ற, முகமற்ற, உள்நோக்கும் காழ்ப்பும் கூடியவர்களின் பேச்சுகளைக் கேட்க வேண்டி இருப்பது வருத்தம் அளிக்கிறது. **நியாயமற்ற விமர்சனங்களைப் புறக்கணித்து** நமது நேரத்தை கட்டுரையாக்கத்திலும் வழமையான விக்கி பணிகளிலும் செலவிட உறுதி பூண்டிருக்கிறேன். மற்ற பங்களிப்பாளர்களிடமும் இதையே வேண்டுகிறேன். பல அடிப்படை துறைகளில் தரமான, தகவல் செறிவான கட்டுரைகளை இலட்சக்கணக்கில் வளர்த்து எடுப்போம்.  
ஒரு சிறிய குழு தான்தோன்றித்தனமாக கொள்கைகளை வகுத்துக் கொண்டது என்ற பழிச்சொல் வரக்கூடாது என்றே இத்தனை ஆண்டுகள் கொள்கை முடிவுகளில் பொறுமை காட்டினோம். ஆனால், இந்த நன்னோக்கே நமக்கு எதிரான விமர்சனமாக முன்வைக்கப்படுகிறது. தமிழ் விக்கி தொடங்கி 6 ஆண்டுகள் ஆகியுள்ள நிலையில், இனியும் கொள்கை முடிவுகள், வழிகாட்டல்கள் வகுப்பதில் சுணங்காமல் இந்த ஆண்டின் முக்கிய வேலைத்திட்டமாக இதை முன்னெடுப்போம். தேவையான கொள்கை பக்கங்கள், வழிகாட்டல்கள், உதவிப் பக்கங்களை முழுக்க தமிழில் வடிப்போம். நன்றி--ரவி 17:10, 3 ஜூலை 2009 (UTC)  
: செல்வா போன்ற ஒருவர் எவ்வளவு பொருமையாக விளக்கிக்கூறியும், மயூரநாதன் ஐயா போன்ற ஒருவர் இவ்வளவு சொல்லியும் கேட்காத ஒரு மனிதர், யார் வந்து சொன்னாலும் **கேட்கப்போவதில்லை**. ஆதலால் இதில் நேரவிரயம் செய்வதை தவிர்த்து கட்டுரைகள் வளர்ப்போம். மேலும் ரவி கூறியது போல **கொள்கை பக்கங்கள், வழிகாட்டல்கள், உதவிப் பக்கங்களை** தமிழில் வடிப்போம். இந்த பயனர் (இஞ்சி) த விக்கு ஒரு அத்தியவசியமான பங்களிப்பு வருவதற்கு காரணமாகியிருக்கிறார் என இப்பிரச்சனையின் நல்லதை உளமார ஏத்துக்கொள்வோம். இவருக்கு(இஞ்சி) பதிலிளித்து எவரும் நேரத்தை வீணடிக்கவேண்டாம். நம் பணியை நாம் தொடர்ந்து செய்வோம்.--கார்த்திக் 17:36, 3 ஜூலை 2009 (UTC)  
:: விசமிகள், குளப்பவாதிகள் பற்றிய எமது விழிப்புணர்வை நாம் கூட்ட வேண்டும். தனி மனிதத் தாக்குதல், பண்பற்ற உரையாடல், இழிவுபடுத்தல் போன்ற கூறுகளை அவதானிக்கலாம். --Natkeeran 13:24, 5 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தமிழ், ஆங்கில இலக்கணம்

மார்ச் 25, 2009 அன்று *முத்தமிழ்* என்னும் கூகுள் குழுமத்தில் கீழ்க்கண்ட செய்தியைக் குறித்திருந்தேன்.
முழுச்செய்தியை அங்கு பார்க்கவும்.
இங்கு ஆக்ஃசுபோர்டு அகரமுதலி கூறுவதை மட்டும் குறிப்பிடுகிறேன்:  
"In early Eng. use grammar meant only Latin grammar, as Latin was
the only language that was taught grammatically. In the 16th c. there
are some traces of a perception that the word might have an extended
application to other languages (cf. quot. 1530 under GRAMMATICAL 1);
but it was not before the 17th c. that it became so completely a
generic term that there was any need to speak explicitly of ‘Latin
grammar’. Ben Jonson's book, written c1600, was app. the first to
treat of ‘English grammar’ under that name. " (நன்றி, thanks to OED)
--செல்வா 20:51, 3 ஜூலை 2009 (UTC)
:so?--Ginger 22:33, 3 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## நாடுகளுக்கு ஈரெழுத்து குறுக்கங்கள் தேவை

ஐ.எசு.ஓ 639 போன்று ஒவ்வொரு நாட்டிற்கும் இரு தமிழ் எழுத்துகள் கொண்டு பட்டியல் வைத்துக்கொண்டால் நீளமான மொழி பெயர்களை தவிர்க்கலாம். எடுத்துக்காட்டாக மலையாளம்..ஆங்கிலத்தில் ml: என முடிந்துவிடுகிறது.
அதேபோல நாணயங்களுக்கும்: $ என்ற குறியீடு அமெரிக்கா மட்டுமன்றி வேறுசில நாடுகளிலும்(ஆத்திரேலியா,சிங்கை..) பாவனையில் உள்ளதால் ஆங்கில இணையத்தில் US$ என குறிக்கப்படுகிறது. தமிழில் அமெரிக்க $ என நீளமாக குறிப்பிடாது ஐ.அ $,ஆத்தி.$,சி$ என சீர்படுத்திக்கொள்ளலாமா ? நாணய குறுக்கங்களை ஒரு பக்கத்தில் தெரியபடுத்தலாம்.
-- 05:07, 6 ஜூலை 2009 (UTC)
:பன்னாட்டு சீர்தர அமைப்பின் 639 ஆவது சீர்தரத்தின் படி எந்த மொழியாயினும் நாடுகளைக் குறிக்க இலத்தின் ஈர் எழுத்துக்களைத் தான் பயன்படுத்த வேண்டும். வேரு ஓர் சீர்தரத்தின் படி அலகுகள் இலத்தின் எழுத்திலேயே எழுதப்பட வேண்டும். மீட்டர் என்பதற்கு மீ அல்ல m எனதே சரி (அல்லது குறுக்காமல் மீட்டர் என முழ்மையாக எழுதலாம்). அதே போல US$ என்பதை ஐக்கிய அமெரிக்க டாலர் என்றெழுதவேண்டும் குறுக்குவதாயின் US$ என்றே எழுதவேண்டும். இன்னொரு வழி என்றவாறு எழுதுவதாகும்.--Terrance <sup>\பேச்சு</sup> 00:26, 7 ஜூலை 2009 (UTC)  
::தெரன்சு, நீங்கள் சொல்வது பொதுவாக உண்மைதான், ஆனால் இலத்தீன் எழுத்தில் எழுதாத உருசிய மொழியில் அனைத்துலக அலகுகளுக்கு சிரிலிக் எழுத்தில் குறிக்கிறார்கள் பார்க்கவும். நம் பயன்பாட்டுக்காக மீ (மீட்டர்) போன்ற குறியீடுகளைப் பயன்படுத்தலாம். உங்களுக்கு நிப்பானிய மொழி தெரியுமாகையால் அவர்கள் இப்பக்கத்தில் எப்படி எழுதியிருக்கின்றார்கள் என்று கூற வேண்டுகிறேன். பயனர்:Rsmn கூறுவது பயனுடையது என்று நானும் நினைக்கிறேன். நாம் ஐ.நா என்று ஐக்கிய நாடுகள் அவையைக் குறிப்பது போல ஒவ்வொரு நாட்டுக்கும் நமக்கென்று, நம் பயன்பாட்டுக்கு "சீர்தரம்" செய்து வைத்துப் பார்க்கலாம். இந்தியாவுக்கு *இயா*, இந்தோனேசியாவுக்கு *இனே*, இரானுக்கு *இரா*, இராக்குக்கு *இகு*, ஐக்கிய இராச்சியத்துக்கு *ஐஇ*, நெதர்லாந்துக்கு *நெத*, தான்சானியாவுக்கு *தாசா*, சிறீலங்காவுக்கு *சிறீ*, பாக்கித்தானுக்கு *பாக்*, என்று இப்படியாக முயன்று பார்க்கலாம். பயனர்:Rsmnசொன்ன கருத்து நல்ல புதிய கருத்து. சில நாடுகளுக்கான நாணயங்களுக்கு குறியீடுகள் உண்டு அவற்றை மாற்ற இயலாது, ஆனால் கனடிய டாலருக்கு C$ என்பதற்கு ஈடாக க$ என்று எழுதிப்பார்க்கலாம். --செல்வா 02:16, 7 ஜூலை 2009 (UTC)
:: நீங்கள் குறித்த இரசிய மொழி இணைப்பிலும் நிப்பொன் மொழி இணைப்பிலும் குறியீடு என்பதை இலத்தின் எழுத்துக்களால் குறித்துள்ளது போல தெரிகந்து. தமிழில் சுறுக்கியெழுதும் வழக்கம் இல்லைதானே?--Terrance <sup>\பேச்சு</sup> 04:28, 7 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## நுட்பக் குறிப்புகள்

- Acai என்ற பெயரில் விக்கிப்பீடியாவுக்கு மேம்பட்ட இடைமுகம் ஒன்று வெளியாகி உள்ளது. பயனர் விருப்பத்தேர்வுகளில் appearance பகுதியில் vector வார்ப்புருவைத் தேர்ந்தெடுப்பது மூலம் இதைச் செயற்படுத்தலாம்.
- Firefox 3.5 பயன்படுத்தினால் விக்கியில் உள்ள ஒலி, ஒளி கோப்புகளை இலகுவாக காணலாம்.
- விக்கியில் நடக்கும் நுட்ப மாற்றங்களை அறிய http://techblog.wikimedia.org/ படிக்கலாம்
# விக்கிப்பீடியா:ஆலமரத்தடி/தொகுப்பு24

## தமிழ் இணைய மாநாடு 2009ல் தமிழ் விக்கிப்பீடியா பங்கேற்பு

தமிழ் இணைய மாநாடு 2009ல் தமிழ் விக்கிப்பீடியா சார்பாக மு. மயூரன் கலந்து கொள்ள இருக்கிறார். இதற்கான ஆய்வுக் கட்டுரை, பிற பங்களிப்புகளை நாம் கூட்டாகவே அளிப்பது நன்றாக இருக்கும். என்ன தலைப்பில் எழுதலாம்? சுந்தர், விக்கிப்பீடியா:Tamil Wikipedia: A Case Study கட்டுரையை அப்படியேவோ, அதை ஒட்டி தமிழாக்கியோ அளிப்பது இரு நிகழ்வுகளின் விதிகளுக்கும் பொருந்தி வருமா தெரியவில்லை?--ரவி 05:30, 10 ஜூலை 2009 (UTC)
:சற்றேனும் மாற்றியெழுத வேண்டும். நெறிமுறைகளுக்காக இல்லாவிட்டாலும் எழுதப்படும் வாசகர்களுக்காக. -- சுந்தர் <sup>\பேச்சு</sup> 05:47, 10 ஜூலை 2009 (UTC)  
:: இல்லை ரவி, சுந்தருடைய கட்டுரையை அப்படியே தமிழாக்கி எழுதுவது நல்லதல்ல. புதிதாகச் சூழலுக்கு ஏற்றவாறு எழுதுவதுதான் நல்லது. நிச்சயமாகச் சுந்தருடைய கட்டுரையில் இருந்து தகவல்கள் எடுத்துக்கொள்ளலாம் மேற்கோள்கள் சுட்டலாம். புதிதாகப் புதிய கோணத்தில் எழுதுவதுதான் சிறப்பு. சுந்தர் எடுத்துக்காட்டியது போல, ஒரே விடயத்தைத் திரும்பத்திரும்ப ஒரேமாதிரியாக எல்லா இடங்களிலும் வெளிப்படுத்தினால் அதனைக் கேட்பவர்களுக்கும் வாசிப்பவர்களுக்கும் கூடச் சலிப்புத்தட்டிவிடும். அதிகம் பயன்படாது. மகாநாட்டில் கலந்து கொள்வதன் மூலம் என்ன அடைய விரும்புகிறோம் என்பதை முதலில் தீர்மானித்துக்கொண்டு அதற்கேற்றவாறு திட்டமிட்டுக் கட்டுரையை அமைப்பதே உகந்தது. மயூரநாதன் 12:52, 10 ஜூலை 2009 (UTC)  
:: தமிழ் இணைய மாநாடு தமிழர்களையே குறிவைத்து இருக்கும். அத்துடன், தமிழிலான அறிவுப் பரவல் தொடர்பில் தமிழ் இணையத்தின் பயன்பாட்டு வடிவங்கள், பலவகையான சாத்தியப்பாடுகள் என்பன குறித்த முரண்பட்ட கருத்துக்களும், ஐயப்பாடுகளும், கேள்விகளும் மாநாட்டுக்கு வருபவர்கள் மத்தியில் இருக்கும். இத்தகைய ஒரு சூழலில், தமிழ் விக்கிப்பீடியாவின் நிலைப்பாடு; சாத்தியப்பாடுகள்; நிறை குறைகள்; எதிர் நோக்கும் பிரச்சினைகள்; விக்கித் திட்டங்களை எவ்வாறு தமிழ் மொழியினதும், மக்களினதும் வளர்ச்சிக்குப் பயன்படுத்திக்கொள்ளலாம்; போன்ற விடயங்களை இக் கட்டுரையில் முக்கியத்துவம் கொடுத்து ஆராய்வது நன்மை பயக்கும். இவை தவிர இணையத்தின் ஒட்டுமொத்தத் தமிழ்வழி முயற்சிகளுக்குத் தமிழ் விக்கிப்பீடியா அளிக்கக்கூடிய பங்களிப்புப் பற்றியும் ஆராயலாம். அத்துடன், பொதுவான தமிழ் வளர்ச்சிக்கு இருக்கக்கூடிய பிரச்சினைகளான, புதுச் சொற்களின் உருவாக்கம், கலைச்சொற்களின் தரப்படுத்தல், பிறமொழிகளின் தாக்கம், புதிய கருத்துக்களைத் தமிழில் மக்களிடம் கொண்டு செல்லல் போன்றவை தொடர்பில் முக்கிய பணி ஆற்றுவதற்குத் தமிழ் விக்கிப்பீடியாவுக்கு இருக்கும் வசதிகள், வாய்ப்புக்கள் என்பன தொடர்பிலும் தகவல்கள் கட்டுரையில் இருப்பது நல்லது. மயூரநாதன் 13:32, 10 ஜூலை 2009 (UTC)
:::செருமனி தமிழிணைய மாநாட்டில் மயூரன் கலந்து கொள்வதையிட்டு மிக்க மகிழ்ச்சி. மயூரன் ஏற்கனவே தமிழ் விக்கி குறித்த பல இணையப் பரப்புரைகளை மேற்கொண்டவர். உண்மையைச் சொல்லப்போனால் என்னை விக்கிக்கு அறிமுகப்படுத்தியது அவரது தமிழ்விக்கி பற்றிய வலைப்பதிவே! அனைத்து விதத்திலும் பொருத்தமானவர்.--Kanags <sup>\பேச்சு</sup> 23:59, 10 ஜூலை 2009 (UTC)  
: கல்யாண் அனுப்பிய மடல் ஒன்றில் விக்கிபீடியா பட்டறை போன்ற வடிவமும் ஏற்கத்தக்கதே என்பது போன்ற கருத்தொன்றைச் சொல்லியிருந்தார். இதுகுறித்து அவரிடம் விளக்கம் கேட்க வேண்டும். --மு.மயூரன் 14:13, 11 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தமிழ் இணைய மாநாடு 2009ல் தமிழ் விக்கிப்பீடியா பங்கேற்பு

### தமிழ் கட்டுரையை ஏற்பார்களா?

தமிழ் இணைய மாநாடுதான், ஆனால் மாநாடு பற்றி முழுக்க (ஒரு செய்திக் குறிப்பைத் தவிர்த்து) ஆங்கிலத்தில் இருக்கிறது. எனவே இங்கு தமிழ்க் கட்டுரை சமர்க்க முடியுமா என்று அறிய வேண்டும். மயூரன் செல்வது குறித்து மகிழ்ச்சி. அத்தோடு சந்திரவதனா அவர்களும் போக இருப்பதாக அறிகிறேன். இருவரும் செல்ல முடிந்தால் சிறப்பு. --Natkeeran 02:30, 11 ஜூலை 2009 (UTC)
:அங்கு ஆங்கிலத்தில் அறிவிப்பு இருப்பது வருந்தத்தக்கது. நேற்றுதான் ஒரு பகுதியை மொழிபெயர்த்து அனுப்பியுள்ளேன். எப்படியானாலும் தமிழில் கட்டாயம் எழுதலாம். மயூரன் இம்மாநாட்டில் கலந்து கொள்வது சிறப்பு. (இதுவரை செய்திருக்காவிடில்) விரைவில் உங்கள் பெயரைப் பதிந்து கொள்ளுங்கள், மயூரன். சந்திரவதனாவும் கலந்து கொள்ள முடிந்தால் நன்று. -- சுந்தர் <sup>\பேச்சு</sup> 03:09, 11 ஜூலை 2009 (UTC)  
:: அவர்களின் செயல்பாட்டை விமர்சிக்க இது தளம் அல்ல. ஆனால் அவர்கள் எந்தளவுக்கு "தமிழ்" இணையத்தில் ஈடுபாடாக உள்ளார்கள் என்பதைக் கேள்விக்கு உட்படுத்துகிறது. பிறரும் இங்கு தமது கவனத்தை தர வேண்டுமா என்று இரண்டு முறை யோசிக்க வேண்டும். --Natkeeran 13:29, 11 ஜூலை 2009 (UTC)  
: கட்டுரையை தமிழில் அளிப்பதில் அங்கே எந்தத்தடையும் இல்லை என்றே நம்புகிறேன். கட்டுரை தமிழிலேயே அளிக்கப்பட வேண்டும் என்பது எனது விருப்பம். மாநாடு தமிழருக்கானது. --மு.மயூரன் 14:13, 11 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தமிழ் இணையம் குறித்த நூலில் தமிழ் விக்கிபீடியா

தமிழ் இணையம் குறித்து நூல் எழுதும் நண்பர் ஒருவர் தமிழ் விக்கிப்பீடியா பற்றிய சில கேள்விகளைக் கேட்டுள்ளார். விக்கிப்பீடியா:தமிழ் இணையம் நூலில் தமிழ் விக்கிப்பீடியா அறிமுகம் என்ற பக்கத்தில் உங்கள் பதில்களை அளிக்கலாம்--ரவி 05:37, 10 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## தொலைவுக்கு எந்த அலகைப் பயன்படுத்துவது?

புதுச்சேரி கட்டுரையில் ‘170 கல்’ என்று சென்னைக்கும் புதுவைக்கும் இடையிலான தொலைவு தரப்பட்டுள்ளதை கண்டேன். ‘கல்’ என்பது எந்த தொலைவிற்கும் வரையறுக்கப்படவில்லை என்று நினைக்கிறேன். படிப்பவர்கள் இது குறித்து கி.மீ. என்று அனுமானம் செய்தே படிக்கவேண்டும். ’மைல்’-இல் தொலைவைக் குறிக்கும் நாட்டில் வசிப்பவர்கள் இதனை மைல் என அனுமானம் செய்யலாம். எனவே மெட்ரிக் அளவான கி.மீ.ஐயே தமிழ் விக்கியி முழுவது பயன்படுத்துவது சிறந்தது.
:ஆம் நீங்கள் சொல்வது முக்கியமான கருத்து. நாம் மெட்ரிக் முறையை முதன்மைப் படுத்துவது நல்லது. கிமீ என்று எழுதலாம். கூடிய மட்டிலும் மைல், அடி அங்குலம் முதலான பழைய பிரித்தானியப் பேரரசின் அலகுக்ளை பிறைக்குறிகளுக்குள் கொடுக்கலாம். இன்னமும் அமெரிக்கர்கள் பொதுவாழ்விலும் அறிவியலிலும் கூட அதிக அளவு பழைய பிரித்தானிய முறையைப் பின்பற்றுகிறார்கள்.உலகம் முழுவதிலுமே அமெரிக்காவும், மியான்மாரும், லைபீரியாவும் ஆகிய மூன்று நாடுகள் மட்டுமே மெட்ரிக் முறையைப் பின்பற்றாமல் இருக்கின்றன.--செல்வா 13:54, 11 ஜூலை 2009 (UTC)
# விக்கிப்பீடியா:ஆலமரத்தடி/தொகுப்பு24

## படிமங்கள் நீக்கப்படுவது பற்றி

நீக்கப்பட்டதற்கான காரணத்தை தரவும். நீங்கள் முன்னெடுக்கும் பணியை விபரித்து மேற்கொள்வது நல்லது. சில படங்கள் வரலாற்றுத் தகவல்களுக்காக இருக்க வேண்டியவை. அத்தோடு ஒரு குறிப்பிட்ட தொகுதிப் படங்களை மட்டும் நீக்குவது போலவும் தெரிகிறது. --Natkeeran 13:42, 11 ஜூலை 2009 (UTC)
:இந்த படிமம் கிரியேட்டிவ் காமன்சின் Attribution-Noncommercial-No Derivative Works 2.0 Generic என்ற பதிப்புரிமையின் கீழ் வெளியிடப்பட்டுள்ளது. Noncommercial-No Derivative வகை படிமங்கள் வீக்கிப்பீடியாவுக்கு ஏற்புடையதல்ல. படிமம் அவ்வளவு முக்கியமாயின் Attribution-Share Alike 3.0 Unported வகை பதிப்புரிம்னையின் கீழ் பிலிக்கர் தளத்தில் அல்லது இங்கே வெளியிடச் சொல்லுங்கள்.
: //நீங்கள் முன்னெடுக்கும் பணியை விபரித்து மேற்கொள்வது நல்லது. // எத்தனெயோ முறை கதைத்தாயிற்று. விபரிக்க : காப்புரிமை மீறிய படிமங்கள் நீக்கப்படும்.  
: //சில படங்கள் வரலாற்றுத் தகவல்களுக்காக இருக்க வேண்டியவை.// தவி ஒரு படிமங்களின் பரண் இணையம் அல்ல. படங்களின் பயன்பாட்டை முதலில் பதிப்புரிமைதான் நிர்ணயிக்கும். பின்னர் அதன் தேவை. தேவை கூடுதலாக இருந்து பொது உரிமைப் படிமமொன்றை தயாரிக்க முடியாவிட்டால்..அடுத்த நிலைக்கு போகலாம்.
: //ஒரு குறிப்பிட்ட தொகுதிப் படங்களை மட்டும் நீக்குவது போலவும் தெரிகிறது. // இங்கே உள்ளதன் அடிப்படையில் தான் செய்கிறேன். நீங்கள் இங்கே சூட்டுவது எனக்கு புரிகிறது. நீங்கள் பதிவேற்றிய தமிழீழத்துடன் தொடர்பான படங்கள் பதிப்புரிமைகள் மீறியுள்ள நிலையில் அவற்றை நிக்கீனேன். பல படிமங்களுக்கு பிழையான காப்புரிமை கொடுக்கப்பட்டுள்ளது.--Terrance <sup>\பேச்சு</sup> 22:50, 11 ஜூலை 2009 (UTC)  
:: விளக்கத்துக்கு நன்றி. இலங்கைப் படைத்துறை மேற்கொண்ட மேற்கொண்ட படுகொலைகள் தொடர்பான படங்களை நீக்கமால் இருப்பது தேவை. அங்கு சுதந்திரமாக உடகங்கள் இயங்கமுடியாத நிலையில் வரலாறு தொடர்பான சில படங்கள் அவசியமாகின்றன. தேவைக்கு ஒரு முக்கியத்தும் இங்கு தரப்பட வேண்டும். இவை சினிமா நடிகைகளின் படங்கள் இல்லை. அவற்றையும் நீங்கள் கவனிக்க வேண்டும். --Natkeeran 04:34, 12 ஜூலை 2009 (UTC)  
:::முறையான வார்ப்புருக்களை இட்டு அவற்றை அனுமதிப்பது நல்லது.--Kanags <sup>\பேச்சு</sup> 03:32, 12 ஜூலை 2009 (UTC)  
:::ஆம் படிமங்களை பதிவேற்றும் போதே தேவையான வார்ப்புருக்களை இட்டு பதிவேற்றல் மூலம் பின்னர் படிமங்கள் நீக்கப்படுவதை தவிர்க்கலாம். எனக்கும் வேலை மிச்சம் :). இலங்கை போர் தொடர்பான படிமங்களைக் குறிக்க புதிய வார்ப்புருவை உருவாக்குகிறேன். பதிவேற்றியுள்ள படிமங்களின் காப்புரிமை நிலைமை சரி பார்ப்பது பதிவேற்றுனரின் கடமை. தேவைக்கு முக்கியத்துவம் கட்டாயம் கொடுக்கப்பட வேண்டும். எனினும் தேவை ஒருவருக்கொருவர் மாறுபடக்கூடியது என்பதை நினைவில் கொள்ளவேண்டும். சிலருக்கு திரைப்பட நடிகைகள் முக்கியமாக இருக்கலாம். அது போக எல்லா திரைப்பட நடிகைகளது கட்டுரையும் ஒரே முக்கியத்துவமல்ல.--Terrance <sup>\பேச்சு</sup> 04:07, 12 ஜூலை 2009 (UTC)  
::: நன்றி டெரன்சு. உங்களோடு முரண்படவது எனக்கு நோக்கம் இல்லை. ஓரளவு புரிந்து நடந்தால் மகிழ்ச்சியே. ஒவ்வொருக்கொருவர் முக்கியத்துவம் வேறுபடும் என்பது ஓரளவு உண்மை. அதேவேளை ஒரு புறவய மதிப்பீடும் உண்டு. திரைப்பட நடிகையா, மனத உரிமைகளா முக்கியன் என்பதை அந்த நோக்கில் தீர்மானிக்கலாம். --Natkeeran 04:34, 12 ஜூலை 2009 (UTC)
# வார்ப்புரு:Convert/list of units

The table below lists units supported by . More complete lists are linked for each dimension. For a complete list of all dimensions, see **full list of units**.  
uses , which are similar to, but not necessarily exactly the same as, the usual written abbreviation for a given unit. These unit-codes are displayed in column 3 of the following tables. These are accepted as input by as the second and third unnamed parameters:
- →
- →  
The unit-codes should be treated as :
- →  
The output of can display multiple converted units, if further unit-codes are specified after the second unnamed parameter (without the pipe separator). Typical combination output units are listed below in column 7.
- →
- →  
Some units have alternative unit-codes. These are shown in brackets in column 3, e.g. <code>°F</code>&nbsp;(<code>F</code>). Either may be entered for Fahrenheit (but not a lower-case f).  
</noinclude>
# புரதக் கூழ்ம மின்புல புரைநகர்ச்சி

**புரத கூழ்ம மின்புலத் தூள்நகர்ச்சி** (protein gel electrophoresis) நுட்பம் புரதங்களை காணும் முறையாகும்.